A Bizottság 2386/96/EK rendelete
(1996. december 16.)
a kőolaj-, földgáz- és villamosenergia-ágazatokban a Bizottságnak a közösségi érdekű beruházási projektekről történő értesítéséről szóló, 1996. április 22-i 736/96/EK tanácsi rendelet alkalmazásáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 213. cikkére,
tekintettel a kőolaj-, földgáz- és villamosenergia-ágazatokban a Bizottságnak a közösségi érdekű beruházási projektekről történő értesítéséről szóló, 1996. április 22-i 736/96/EK tanácsi rendeletre [1] és különösen annak 2. cikke (2) bekezdésére,
mivel a 736/96/EK rendelet 2. cikkének (2) bekezdése előírja, hogy a Bizottság - az említett rendeletben és annak mellékletében megállapított határokon belül - az említett rendelet 1. cikkében meghatározott értesítések formájára, tartalmára és egyéb részleteire vonatkozó végrehajtási rendelkezéseket fogadhat el;
mivel az információs rendszer technikai szinten történő egyszerűsítése, valamint az összehasonlítható adatok gyűjtése érdekében a tagállamok - és egyes esetekben a vállalkozások - által megteendő értesítéseket olyan kérdőívek használatával kell szabványosítani, amelyek segítséget nyújtanak ezeknek az értesítéseknek a formájára és tartalmára vonatkozóan,
ELFOGADTA EZT A RENDELETET:
1. cikk
A 736/96/EK rendelet 1. cikkében említett értesítéseket az e rendelet mellékletében bemutatott módon kell elkészíteni.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. december 16-án.